# Giovanni Prodi

Giovanni Prodi (Scandiano, 28 de juliol de 1925 - Pisa, 29 de gener de 2010) va ser un matemàtic italià.

## Vida i obra

Prodi va néixer a Scandiano, fill d'un enginyer i una professora. La família estava molt interessada per la cultura: entre els seus vuit germans, dels quals ell era el primogènit, es compten economistes, polítics, físics, historiadors i escriptors amb cert renom. Va fer els estudis secundaris a un institut de Reggio de l'Emília, en el qual es va graduar el 1943, abans de ser mobilitzat per a l'exèrcit de la República Social Italiana que va abandonar al cap de poc temps, però que va fer que fos detingut durant uns mesos pels aliats. Acabada la guerra, va fer estudis de matemàtiques a la universitat de Parma, que va finalitzar el 1948 amb una tesi sobre equacions diferencials dirigida per Giovanni Ricci.
Va ser docent a les universitats de Milà i de Trieste, abans d'incorporar-se el 1963 a la universitat de Pisa, en la qual va fer la resta de la seva carrera acadèmica.
Son destacables els seus treballs de recerca sobre les equacions de Navier-Stokes i sobre la inversió de funcions diferenciables en espais de Banach. Però els seus treballs més importants van ser en el camp de la didàctica de les matemàtiques, innovant els currículums, engegant el projecte La matemàtica com a descoberta, col·laborant intensament i presidint la Comissione Italiana per l'insegnamento de la Matematica i publicant una vintena d'obres sobre el tema.

## Referències

* ↑ Arcoya i Peral, 2010, p. 27.
* ↑ Coen, 2000, p. 172.
* ↑ Arcoya i Peral, 2010, p. 27-28.
* ↑ Guerraggio i Nastasi, 2006, p. 279.
* ↑ Coen, 2000, p. 172-173.
* ↑ Arcoya i Peral, 2010, p. 28.
* ↑ Mariotti, 2011, p. 411.
* ↑ Mariotti, 2011, p. 412.
* ↑ Coen, 2000, p. 149.
* ↑ Mariotti, 2011, p. 431-32.

## Bibliografia

* Arcoya, David; Peral, Ireneo «En recuerdo de Giovanni Prodi, un matemático clásico» (en castellà). La gaceta de la RSME, Vol. 13, NUm. 1, 2010, pàg. 27-30. ISSN: 1138-8927.
* Coen, Domade di Salvatore «Ascoltando Giovanni Prodi» (en italià). La Matematica nella Società e nella Cultura, Vol. 3, Num. A, 2000, pàg. 147-173. ISSN: 1972-7356.
* Furinghetti, Fulvia; Menghini, Marta. «Modern Mathematics in Italy: A difficult Challenge Between Rooted Tradition and Need for Innovation». A: Dirk de Bock (ed.). Modern Mathematics: An International Movement? (en anglès). Springer, 2023, p. 147-168. ISBN 978-3-031-11165-5.
* Guerraggio, Angelo; Nastasi, Pietro. Italian Mathematics Between the Two World War (en anglès). Birkhäuser, 2006. ISBN 3-7643-6555-2.
* Mariotti, Maria Alessandra «Giovanni Prodi e la ricerca in didattica della matematica» (en italià). La Matematica nella Società e nella Cultura, Vol. 4, Num. 3, 2011, pàg. 411-432. ISSN: 1972-7356.

## Enllaços externs

* O'Connor, John J.; Robertson, Edmund F. «Giovanni Prodi» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Barozzi, Giulio Cesare. «Giovanni Prodi (1925-2010): Un ricordo personale» (en italià). MatePristem, 2010. [Consulta: 3 juliol 2023].
* Foà, Donata. «Contributo per Giovanni Prodi: la matematica come scoperta» (en italià). Math is in the air, 2018. [Consulta: 3 juliol 2023].
* «Obituary to Giovanni Prodi» (en anglès). Obituary to Giovanni Prodi - Universität Würzburg, 2010. [Consulta: 3 juliol 2023].
* «Benvenuti nel sito dedicato a Giovanni Prodi» (en italià). giovanniprodi.it. [Consulta: 3 juliol 2023].